
112 DR.30.09.13 

 
Untuk menjawab soalan yang dibangkitkan oleh Ahli Yang Berhormat dari Kapar 

tentang siapa yang dapat bekalan pakaian seragam. Permohonan tambahan pakaian 
seragam adalah untuk seramai 36,237 penjawat awam yang terdiri daripada 12 jawatan 
dalam Kumpulan Pelaksana iaitu Ketua Jururawat, Ketua Jururawat Pergigian, Pekerja 
Awam Khas, Juru Audio Visual, Juruteknik Percetakan, Penolong Pegawai Perubatan, 
Pemandu Kenderaan, Pembantu Kesihatan Awam dan Pemungut Jentik-jentik. Ini ialah 
kumpulan yang akan mendapat manfaat daripada itu.  

Itulah sahaja Tuan Pengerusi isu-isu yang dibangkit oleh Ahli-Ahli Yang 
Berhormat. Saya ucapkan terima kasih. Pada keseluruhannya, semua telah menyokong 
Kementerian Kesihatan dan untuk lain-lain Ahli yang telah memberi pandangan tentang isu 
NCD dan cara hidup, saya sokong pandangan mereka dan saya setuju dengan kebanyakan 
daripada pandangan yang telah dibuat. Kita sedang merancang program-program baru 
untuk memastikan segala langkah-langkah yang telah diambil di dalam memerangi NCD 
akan memberi kesan yang lebih baik. Terima kasih kerana sokongan.  

Tuan Pengerusi [Dato' Haji Ismail bin Haji Mohamed Said]: Terima kasih. Ahli-

ahli Yang Berhormat, masalahnya ialah bahawa wang sejumlah RM300,000,000 untuk 
Maksud B.42 di bawah Kementerian Kesihatan jadi sebahagian daripada Jadual hendaklah 
disetujukan.  

 [Masalah dikemuka bagi diputuskan, dan disetujukan] 

 [Wang sebanyak RM300,000,000 untuk Maksud B.42 diperintahkan jadi 
sebahagian daripada Jadual] 

 

Maksud B.45 [Jadual] - 

 Tuan Pengerusi [Dato' Haji Ismail bin Haji Mohamed Said]: Kepala B.45 di 

bawah Kementerian Belia dan Sukan terbuka untuk dibahas. Sila Yang Berhormat Kota 
Bharu. 

 

7.27 mlm. 

 Dato' Takiyuddin bin Hassan [Kota Bharu]: Assalamualaikum warahmatullahi 
wabarakatuh, salam sejahtera, terima kasih Yang Berhormat Tuan Pengerusi. Saya ingin 

turut membahaskan Maksud B.45 Kementerian Belia dan Sukan dan khususnya kepada 
Butiran 010200 - Perbadanan Stadium Malaysia, Kompleks Sukan Negara yang mana 
kementerian ini memohon untuk mendapatkan peruntukan sebanyak RM10 juta pada 
asalnya dalam Bajet 2013. Untuk butiran ini, kementerian ini telah mendapat sebanyak 
RM30 juta dan sekarang ini minta lagi RM10 juta.   

 Tuan Pengerusi, pada asasnya saya tidak mempunyai, saya merasakan bahawa 
peruntukan ataupun permintaan RM10 juta ini tidaklah besar dan mempunyai asas-asas 
yang agak kuat. Cuma saya dalam perbahasan ini ingin mengemukakan beberapa 
persoalan yang mungkin boleh dijawab oleh Yang Berhormat Timbalan Menteri yang hadir 
pada hari ini. Pertamanya, permintaan RM10 juta ini adalah dikatakan untuk menampung 
keperluan tambahan penyelenggaraan Kompleks Sukan Negara Bukit Jalil. Saya ingin tahu, 
adakah maksud RM10 juta ini untuk penyelenggaraan keseluruhan Kompleks Sukan Bukit 
Jalil ataupun ia terhad kepada Stadium Bukit Jalil sahaja?  

Keduanya, saya juga ingin mendapat penjelasan mengenai Stadium Bukit Jalil itu 
sendiri Stadium Nasional Bukit Jalil yang mana kita semua tahu dan juga seluruh negara 
tahu bahawa akhir-akhir ini atau baru-baru ini keadaan Stadium Nasional Bukit Jalil 
khususnya keadaan padang, di mana terletaknya padang bola sepak dalam stadium ini 
dikatakan mengalami satu kerosakan yang agak teruk. Di mana Yang Berhormat Menteri 
sendiri dalam lawatan ke stadium tersebut telah menyatakan beliau amat dukacita dan 
kecewa dengan keadaan padang bola sepak yang telah rosak dengan begitu sekali.   

 

 



Untuk menjawab soalan yang dibangkitkan oleh Ahli Yang Berhormat dari Kapar tentang siapa yang dapat bekalan pakaian seragam. Permohonan tambahan pakaian seragam adalah untuk seramai 36,237 penjawat awam yang terdiri daripada 12 jawatan dalam Kumpulan Pelaksana iaitu Ketua Jururawat, Ketua Jururawat Pergigian, Pekerja Awam Khas, Juru Audio Visual, Juruteknik Percetakan, Penolong Pegawai Perubatan, Pemandu Kenderaan, Pembantu Kesihatan Awam dan Pemungut Jentik-jentik. Ini ialah kumpulan yang akan mendapat manfaat daripada itu. Itulah sahaja Tuan Pengerusi isu-isu yang dibangkit oleh Ahli-Ahli Yang Berhormat. Saya ucapkan terima kasih. Pada keseluruhannya, semua telah menyokong Kementerian Kesihatan dan untuk lain-lain Ahli yang telah memberi pandangan tentang isu NCD dan cara hidup, saya sokong pandangan mereka dan saya setuju dengan kebanyakan daripada pandangan yang telah dibuat. Kita sedang merancang program-program baru untuk memastikan segala langkah-langkah yang telah diambil di dalam memerangi NCD akan memberi kesan yang lebih baik. Terima kasih kerana sokongan. Tuan Pengerusi [Dato' Haji Ismail bin Haji Mohamed Said]: Terima kasih. Ahli- ahli Yang Berhormat, masalahnya ialah bahawa wang sejumlah RM300,000,000 untuk Maksud B.42 di bawah Kementerian Kesihatan jadi sebahagian daripada Jadual hendaklah disetujukan. [Masalah dikemuka bagi diputuskan, dan disetujukan] [Wang sebanyak RM300,000,000 untuk Maksud B.42 diperintahkan jadi sebahagian daripada Jadual]. Maksud B.45 [Jadual]- Tuan Pengerusi [Dato' Haji Ismail bin Haji Mohamed Said]: Kepala B.45 di bawah Kementerian Belia dan Sukan terbuka untuk dibahas. Sila Yang Berhormat Kota Bharu. 7.27 mlm. Dato' Takiyuddin bin Hassan [Kota Bharu]: Assalamualaikum warahmatullahi wabarakatuh, salam sejahtera, terima kasih Yang Berhormat Tuan Pengerusi. Saya ingin turut membahaskan Maksud B.45 Kementerian Belia dan Sukan dan khususnya kepada Butiran 010200- Perbadanan Stadium Malaysia, Kompleks Sukan Negara yang mana kementerian ini memohon untuk mendapatkan peruntukan sebanyak RM10 juta pada asalnya dalam Bajet 2013. Untuk butiran ini, kementerian ini telah mendapat sebanyak RM30 juta dan sekarang ini minta lagi RM10 juta. Tuan Pengerusi, pada asasnya saya tidak mempunyai, saya merasakan bahawa peruntukan ataupun permintaan RM10 juta ini tidaklah besar dan mempunyai asas-asas yang agak kuat. Cuma saya dalam perbahasan ini ingin mengemukakan beberapa persoalan yang mungkin boleh dijawab oleh Yang Berhormat Timbalan Menteri yang hadir pada hari ini. Pertamanya, permintaan RM10 juta ini adalah dikatakan untuk menampung keperluan tambahan penyelenggaraan Kompleks Sukan Negara Bukit Jalil. Saya ingin tahu, adakah maksud RM10 juta ini untuk penyelenggaraan keseluruhan Kompleks Sukan Bukit Jalil ataupun ia terhad kepada Stadium Bukit Jalil sahaja? Keduanya, saya juga ingin mendapat penjelasan mengenai Stadium Bukit Jalil itu sendiri Stadium Nasional Bukit Jalil yang mana kita semua tahu dan juga seluruh negara tahu bahawa akhir-akhir ini atau baru-baru ini keadaan Stadium Nasional Bukit Jalil khususnya keadaan padang, di mana terletaknya padang bola sepak dalam stadium ini dikatakan mengalami satu kerosakan yang agak teruk. Di mana Yang Berhormat Menteri sendiri dalam lawatan ke stadium tersebut telah menyatakan beliau amat dukacita dan kecewa dengan keadaan padang bola sepak yang telah rosak dengan begitu sekali.